Okrug Harjumaa
Okrug Harjumaa (est.: Harju maakond ili Harjumaa) je jedan od 15 okruga Estonije. Nalazi se na sjeveru države, na južnoj obali Finskog zaliva. Graniči s okruzima: Lääne-Virumaa na istoku, Järvamaa na jugoistoku, Raplamaa na jugu i okrugom Läänemaa na jugozapadu. Prema podacima iz januara 2015. godine, u okrugu je živjelo 575.601 stanovnika što je činilo 43,8% od ukupnog broja stanovnika Estonije. Glavni grad okruga je Tallinn, ujedno i glavni i najveći grad države. U njemu živi 72% populacije okruga, tj. 413.782 stanovnika.